רויס גרייסי

רויס גרייסי (Royce Gracie, נולד ב-12 בדצמבר 1966 בריו דה ז'ניירו, ברזיל) הוא אמן לחימה משולבת בדימוס ממוצא ברזילאי, שזכה לתהילה בעקבות הצלחתו באליפות הלחימה האולטימטיבית (UFC). הוא חבר משפחת גרייסי המתמחה בג'ו ג'יטסו ברזילאי, זכה להיכנס להיכל התהילה של ה-UFC ונחשב לאחת הדמויות המשפיעות ביותר בהיסטוריה של הענף. השתתף בתחרויות של ליגת K-1 ושל חברת הקידום אליפויות לחימה פרייד.

בשנים 1993 ו-1994, גרייסי ניצח בתחרויות ה-UFC הראשונה, השנייה והרביעית - שהיו תחרויות בשיטת גביע למשקל חופשי וחוקים מינימליים. הוא השתמש בכישוריו לגראפלינג הכנעה כדי להביס יריבים גדולים וכבדים יותר. נודעה גם יריבותו עם קן שמרוק, אותו הביס בתחרות הראשונה ונלחם נגדו בקרב חוזר בתחרות החמישית עד לתוצאת תיקו. גרייסי גם זכור בזכות קרב בן תשעים הדקות בינו לבין המתאבק קזושי סקוראבה לאליפות הלחימה פרייד בשנת 2000, וכן בזכות קרב מעורר מחלוקת ותחת חוקים מעורבים בינו לבין הידהיקו יושידה, מדליסט אולימפי המתאמן בשיטת ג'ודו, שזכה בקרב אחרי שלפט אותו בחניקה (Pride Shockwave, 2002).

הצלחתו של גרייסי ב-UFC תרמה לפופולריות הג'ו ג'יטסו הברזילאי ולמהפכה בעולם אמנויות הלחימה המשולבות, בעיקר הודות למהלכי הגראפלינג ולחימת קרקע. על תרומתו החלוצית באמנויות הלחימה המשולבות, גרייסי היה הראשון שנחנך בהיכל התהילה של ה-UFC בשנת 2003, יחד עם יריבו הוותיק קן שמרוק. בשנת 2016, הוא נחנך להיכל התהילה של הספורט הבינלאומי (מלכ"ר).

מאזן קרבות MMA

תאריךיריבסיבובזמןשיטהאירוערקורדתוצאה19 בפברואר 2016קן שמרוק12:22נוקאאוט טכני (ברך ואגרופים)Bellator 14915-2-32 ביוני 2007קזושי סקוראבה35:00החלטה פה-אחדDynamite!! USA14-2-327 במאי 2006מאט היוז14:39נוקאאוט טכני (אגרופים)UFC 6013-2-331 בדצמבר 2005הידאו טוקורו210:00תיקוK-1 PREMIUM 2005 Dynamite!!13-1-331 בדצמבר 2004אקבונו טארו12:13הכנעהK-1 PREMIUM 2005 Dynamite!!13-1-231 בדצמבר 2003הידהיקו יושידה210:00תיקו (מגבלת זמן)Pride Shockwave 200312-1-21 במאי 2000קזושי סקוראבה615:00נוקאאוט טכני (מלכוד פינתי)Pride Grand Prix 2000 Finals12-1-130 בינואר 2000נובוהיקו טקדה115:00החלטה פה-אחדPride Grand Prix 2000 Opening Round12-0-17 באפריל 1995קן שמרוק136:00תיקו (מגבלת זמן)UFC 511-0-1 16 בדצמבר 1994דן סברן115:49הכנעה (חניקה משולשת) UFC 411-0קית האקני15:32הכנעה (נעילת זרוע)10-0רון ואן קליף13:59הכנעה (חניקה אחורית)9-09 בספטמבר 1994קימו ליאופולדו14:40הכנעה (נעילת זרוע)UFC 38-0 11 במרץ 1994פטריק סמית11:17נוקאאוט טכני (כניעה לאגרופים) UFC 27-0רמקו פרדואל11:31הכנעה (חניקת חיק)6-0ג'ייסון דלוסיה11:07הכנעה (נעילת זרוע)5-0מינוקי איצ'יהרה15:08הכנעה (חניקת חיק)4-0 12 בנובמבר 1993ג'רארד גורדו11:44הכנעה (חניקה אחורית) UFC 13-0קן שמרוק10:57הכנעה (חניקה אחורית)2-0ארט ג'ימרסון12:18הכנעה (חניקה)1-0

קישורים חיצוניים



קטגוריה:מהגרים מברזיל לארצות הברית
קטגוריה:אלופי אליפות הלחימה האולטימטיבית
קטגוריה:ריו דה ז'ניירו: אישים
קטגוריה:זוכי פרס MMA העולמי: מפעל חיים